《渭南道中逢二蜀兵出印本手诏司马温公范文》
宋代·宗泽

我君肇当阳，憸佞毕退听。
示民以好恶，观此第一政。
薛惟司马范，二老文且正。
堂堂外王父，九牧称无尽。
宸章粲褒贲，倬彼云汉盛。
昭回天下来，光生万象俊。
小臣行抱忧，中路得此庆。
慨然夷望归，欣闻比干赠。
伤心外王父，三黜坐谏争。
未为召公保，亟上丞相印。
群邪肆欺诬，不死仗元圣。
阉童裂茅土，儇子执魁柄。
十载卧江湖，赍志目不瞑。
谁言堕黄壤，庙象饰绣衮。
石槨安用营，金滕渠不信。
因知日月星，虽晦终不泯。
一旦遇雷风，浮云岂能病。

作者简介：宗泽（1060年1月20日—1128年7月29日），字汝霖，汉族，浙东乌伤（今浙江义乌）人，宋朝名将。刚直豪爽，沉毅知兵。进士出身，历任县、州文官，颇有政绩。宗泽在任东京留守期间，曾20多次上书高宗赵构，力主还都东京，并制定了收复中原的方略，均未被采纳。他因壮志难酬，忧愤成疾，七月，临终三呼“过河”而卒。死后追赠观文殿学士、通议大夫，谥号忠简。著有《宗忠简公集》传世。